
Muslimanë! Ruhuni nga sekti Ahmedij! 


Myslimanët shqiptarë në disa zona të Shqipërisë kohët e fundit 
janë ndeshur me disa predikues që hiqen si mysliman dhe që i 
përkasin një sekti që ata e quajnë Ahmedij. Ata kanë ngritur edhe një 
xhami, me dy minare, pranë autostradës Tiranë-Durrës! Në të vërtetë 
cilët janë ahmeditë, apo siç njihet ndryshe kadjanitë, dhe a janë ata 
me të vërtetë mysliman? 

Kjo rrymë u themelua nga Mirza Ghulam Ahmed El-kadajni në 
shekullin e XIX ,në kohën kur India sapo kishte filluar të shkëputej 
nga kolonializmi anglez. Është vërtetuar historikisht se Kadjanizmi u 
themelua vetëm për ti shërbyer interesave kolonialiste angleze në 
Indi. Një gjë të tillë e ka pranuar edhe vetë Kadjani në disa nga 
shkrimet e tij, ku pohon se ai që e mbolli këtë farë ishte kolonializmi 
anglez. Po ashtu ai pranon se është ndjekës i devotshëm i këtij 
kolonializmi, ndaj dhe një nga shtyllat e "fesë" së sjellë prej tij është 
obligimi i bindjes ndaj anglezëve. Madje ky i vetëshpallur profet e ka 
pranuar hapur se ishte kolonializmi anglez ai që e bëri atë profet. Ky 
njeri lindi në vitin 1835 apo në 1939 në fshatin Kadjan, një nga 
fshatrat e krahinës së Penxhabit në Indi. Familja e tij ishte e njohur si 
shërbëtore e kolonializmit anglez dhe si bashkëpunëtore e ngushtë e 
sektit Sikh, një nga sektet hinduse më armike të myslimanëve në 
Indi. Po në këtë qytet ai mori mësimet e para në filozofi, logjike dhe 
mjekësi. Punoi për disa kohë punë të ndryshme e me pas mori pjesë 
në një provim për studime juridike, por nuk doli me sukses. Ndaj 
filloi të merrej me administrimin e punëve bujqësore të tokës që 
kishte nën zotërim. Vuante nga sëmundje mendore dhe kriza të forta 
nervore, dhe për t'i mjekuar përdorte medikamente droguese. Pas 
vdekjes së të atit, më 1876, filloi të pretendonte se i vinin frymëzime 
nga Allahu. Kadjani ndoqi një rrugë të përshkallëzuar në thirrjen e 
tij, gjë që të kujton metodat që përdorin grupet e humbura për 
përhapjen e parimeve të tyre. 

1 - Në fillim pretendoi se atij i zbriste shpallja në formë inspirimi. 

2 - Më pas pretendoi se ishte ripërtëritësi (muxhedidi) i kohës dhe 
se ai i ngjante Mesihut, Isait, birit të Merjemes në thjeshtësinë dhe 
mjerimin e tij. 

3 - Në etapën e tretë pretendoi së ai vetë ishte Mesihu i premtuar, i 
cili do të zbresë afër Ditës së Kiametit, vetëm se nuk ishte një profet i 
plotë por një profet i pjesshëm. 

4 - Në vitin 1901 pretendoi se ishte një profet i plotë. Një nga 
thëniet e tij ishte edhe kjo: Thirrja ime është se unë jam resul (i 
dërguar) dhe nebij (profet). 

5 - Dhe së fundi në vitin 1904 shtoi një pretendim të ri, se ai ishte 
'Krishna', kur dihet se Krishna për hindusët është si Allahu për 
myslimanët. 

PËRFUNDIMIITIJ 

Në vitin 1907 ky i vetëshpallur profet kërcënoi një nga dijetarët e 
Indisë i njohur me emrin Meulana Thenaullah El-Amr Tusrij, i cili 
vazhdimisht vinte në dukje herezitë e Ghulamit. Më 5 Prill të vitit 
1907, Kadjani shkruante, duke lutur Allahun që t'ia merrte shpirtin 
atij që gënjente prej atyre të dyve me një sëmundje të rëndë, si 
murtaja apo kolera. Nuk vonoi shumë dhe e vërteta doli në shesh. 
Allahu i Madhëruar e demaskoi gënjeshtarin. Pas 13 muajsh e 10 
ditësh Mirza Gulamit i ra në kokë ajo që kërkoi vetë. Ai vdiq nga 
sëmundja e kolerës, në banjë duke kryer nevojat personale, më 26 
Maj të vitit 1908. Ndërsa dijetari Indian Thenaullah jetoi pas tij edhe 
dyzet vjet të tjera, deri në vitin 15 mars 1948. 

SHENJAT DALLUESE TË TYRE 

Ata nuk kanë shenja tipike të jashtme, pasi veten e quajnë me emra 
myslimanë dhe shfaqen si myslimanë. Pikërisht këtu qëndron dhe 
rreziku i tyre më i madh. Ne po përmendim këtu dy gjëra të 
rëndësishme që duhet të kihen parasysh: 

Thirrësit kadjanistë kur fillojnë të përhapin thirrjen e tyre ndërmjet 
myslimanëve shfaqen vetëm me paraqitjen e tyre të rreme, duke e 
quajtur çështjen e tyre thjesht si ringjallje dhe ripërtëritje. Me këtë gjë 

ata përpiqen të mashtrojnë myslimanët. Nuk kalon shumë dhe 
personi që ndjek ata fillon të ndjej se ata i kanë futur në mendje, 
mendimin se Kadjanizmi është Islami i vërtetë. 

Siç e përmendëm edhe më parë, Kadjani e përhapi ideologjinë e tij 
në mënyrë graduale, për këtë arsye qëllon që kadjanite t'i mashtrojnë 
myslimanët, duke u paraqitur disa shprehje të vjetra të Kadjanit, para 
se ai të pretendonte se ishte profet. Në këto shprehje ai konsideron si 
jobesimtar çdo njeri që pretendon se është profet. Po ashtu ata 
tregojnë se Kadjani e donte shumë Profetin Muhamed (salallahu 
alejhi ue selem) duke dashur të zbusin një mysliman që dëgjon se 
Kadjani ishte Profet! Është për të ardhur keq që ka pasur njerëz që 
janë mashtruar me këto makinacione. Ata bëjnë interpretime të 
gabuara të Kuranit dhe të haditheve për të vërtetuar profetësinë e 
rreme të Kadjanit. 

Ata besojnë se Isai alehji selam është kryqëzuar, por nuk ka 
vdekur në kryq! Sipas tyre ai paska zbritur nga kryqi i gjallë dhe pasi 
është mjekuar, është nisur për në kërkim të dhjetë fise të humbura të 
Izraelit. Së fundi qenka vendosur në Kashmir ku edhe paska vdekur 
në moshën 120 vjeçare. Kadjani rreth kësaj teme ka shkruar edhe një 
libër të tërë, tashmë i botuar edhe në gjuhën shqipe nën titullin 
"Mesihu në Indi". Të gjithë propagandën e tyre ata e mbështesin mbi 
këtë fakt. Sipas tyre nëse Isai ka vdekur atëherë të gjitha hadithet për 
ardhjen e Isait janë alegorike, dhe në vend të tij do të vij dikush tjetër 
që do të kryej misionin e tij! Dhe ky njeri na qenka Ahmed Kadjani i 
cili përveç kësaj pretendoj se ishte njëkohësisht edhe Imam Mehdiu i 
cili do të sundojë mes myslimanëve me drejtësi dhe do tu jap atyre 
fitoren! Të gjitha pretendimet e tij nuk përputhen fare as me ajetet e 
Kuranit dhe as thëniet e Profetit (alehji selam) ai vetëm merret me 
interpretime false dhe me lojra fjalësh. Jeta e tij e tregon më së miri se 
ai nuk ishte vetëm se një mashtrues dhe nuk kishte asnjë shenjë të 
Mehdiut, e jo më Isai (alehji selamjqë nuk mund të jetë vetëm se ai që 
erdhi më parë. Këtu po japim disa hadithe të Profetit Muhamed 
(paqja qoftë mbi të) për të treguar se nuk ka për të pasur asnjë profet 
tjetër ët vërtetë mbas tij, qofshin këta të barabartë me të, apo edhe 
nën rangun e tij. Ai ka thënë: 



“Bijtë e izraelit udhëhiqeshin nga profetët, sa herë që vdiste njëri prej 
tyre një profetë tjetër e pasonte atë, e ndërsa pas meje nuk ka më profet, 
por do të ketë halifë . 1 Pra udhëheqës politik dhe jo profetë. Po ashtu ai 
thotë: 

“Shembulli i im dhe i profetëve që qenë para meje është si shembulli i një 
njeriu që ndërtoi një shtëpi të cilën pasi e përsosi dhe e zbukuroi, la të 
zbrazët në një kënd vendin e një tulle. Njerëzit që e vizitonin habiteshin 
me lcëtë ndërtesë dhe thonin: ah sikur të vihej edhe kjo tullë! Unë jam ajo 
tullë dhe unë jam vula (ifundmi) e profetëve. ” 2 

“Dalloj nga profetët e tjerë në gjashtë gjëra: më janë dhuruar 
përmbledhja e jjalëve, jam fuqizuar me frikën që më kanë armiqtë, më 
është lejuar plaçka e luftës, toka kudo për mua është xhami dhe pastrim, 
jam dërguar tek gjithë krijesat (xhinët dhe njerëzit) dhe me mua iu është 
dhënëfundprofetëve (janëvulosur ). 3 

“Mesazhi hyjnor (risaleh) dhe profetësia (nubuetu) janë ndërprerë dhe 
mbas meje nuk ka as të dërguar (resul) dhe as profet (nebij )...“ 4 

“Nuk ka për tu bërë kiameti derisa të dalin dexhalë, mashtrues afërsisht 
tridhjetë dhe çdo kush do të pretendojë se është i dërguari iAllahut. ” 5 

Bazuar në këto hadithe dhe plot të tjera myslimanët që nga koha e 
Profetit e deri më sot i kanë konsideruar si jomyslimanë të gjithë ata 
që besojnë se mbas Muhamedit (alehji selam) ka profet, edhe nëse 
këta njerëz falen dhe agjërojnë dhe mbajnë veten për mysliman! Ja 
seç thonë disa dijetarë të shquar të Islamit: 

Imam Ebu Hanife (150 h.): Një njeri u vetëshpall profet në kohën e 
Ebu Hanifes dhe tha: Më jepni kohë deri sa tu japë argumente. Ebu 
Hanifja tha: Kush kërkon prej tij ndonjë argument ka dalë nga feja, 
dhe kjo në bazë të fjalës së Profetit që thotë: "nuk ka profet pas meje" 

Ebu Hamid El-gazali (Gazaliu i famshëm) (505 h.): "I tërë umeti 
unanimisht (me ixhma) ka kuptuar prej këtyre fjalëve "s'ka profet 
mbas meje" si dhe nga historia e jetës së Profetit se pas tij nuk ka për 


1 Transmeton Buhariu nr. 3455, Muslimi 1842 etj. 

2 Transmeton Buhariu nr. 3534, Muslimi 2287 etj. 

3 Transmeton Muslimi nr.523 , Ahmedi 27496 etj. 

4 Transmeton Tirmidhi nr.2272 hadith i vërtetë (shih sahih Tirmidhi) 

5 Transmeton Buhari nr.3609, Tirmidhiu nr.2218 etj. 

të pasur kurrë as profet (nebij) e as të dërguar (resul). Nuk pranohet 
asnjë interpretim dhe asnjë përjashtim, kushdo që del kundra ka dalë 
kundra Ixhmasë (unanimitetit)." 

Zemahsheri (538 h.): "Nëse mund të thuhet sesi (Muhamedi) 
qenka profeti i fundit ndërkohë që Isai do të zbresë në kohët e 
fundit? Kuptimi se ai është profet i fundit do të thotë se është i fundit 
që është bërë profet ndërkohë që Isai ka qenë bërë profet para tij dhe 
kur të zbres do të praktikoj sheriatin e Muhamedit duke u falur në 
drejtim të kibles së tij sikur të ishte një prej pjesëtarëve të umetit të 
tij." 

Ibn Kethiri (774 h.) (komentuesi i njohur i Kuranit): "Ky ajet tregon 
se pas tij nuk ka më profet (nebij) dhe me që nuk ka profet pas tij aq 
më tepër nuk mund të ketë as të dërguar (resul), sepse pozita e të 
dërguarit (resulit) është më veçantë dhe e kufizuar se sa ajo e Profetit 
(nebij), kjo sepse çdo i dërguar (resul) është profet (nebij) dhe jo e 
kundërta."... "dhe kushdo që pretendon këtë pozitë pas tij 
(Muhamedit) s'ka dyshim që ai është një gënjeshtar, shpifës, dexhal, i 
humbur dhe i lajthitur." 

Së fundi duhet të sqarojmë se sekti ahmedij në të gjithë botën 
islame konsiderohet si sekt jomysliman, dhe për këtë kanë folur me 
qindra dijetarë anekënd botës, ndaj dhe njerëz të tillë nuk duhet të 
bëjnë vend në radhët tona në asnjë lloj mënyrë. Ahmedive nuk u 
duhet hapur asnjë portë por duhen përzënë sepse ata nuk janë 
mysliman dhe sjellin përçarjen dhe shkatërrimin e Islamit në tokat 
tona. Lusim Allahun që ti ruaj myslimanët nga mashtrimet e tyre. 

